Наталля Мікалаеўна Круглякова шчыра кажа, што зацікавіць гараджаніна, няхай сабе і з невялікага райцэнтра, работай у вёсцы даволі цяжка. Але і прыкладаў таго, як школы ў аграгарадках прывабліваюць выпускнікоў пэўнымі сацыяльнымі прэферэнцыямі, нямала. А яшчэ даводзілася чуць ад старшакурснікаў педагагічных спецыяльнасцей, што для іх немалое значэнне мае атмасфера ў калектыве, таму, канечне, важную ролю адыгрывае практыка падчас вучобы, яна таксама ўплывае на размеркаванне.